ขอแจ้งโรงงานผสมปูนซีเมนต์ สร้างปัญหาฝุ่นละออง PM2.5  แก่ประชาชน

เนื่องด้วย บริษัท เอเซีย ผลิตภัณฑ์ซีเมนต์ จำกัด ได้สร้างปัญหาฝุ่นละออง PM2.5 ในพื้นที่อย่างต่อเนื่องมาโดยตลอด  ซึ่งก่อให้เกิดปัญหาทั้งสุขภาพ ระบบทางเดินหายใจ และความสกปรกแก่ประชาชนในพื้นที่  ซึ่งได้เคยแจ้งทางสำนักงานเขตลาดกระบังไปหลายครั้งแล้ว ก็มิได้รับการแก้ไขใดๆ  มีเพียงแค่ให้ฝ่ายสิ่งแวดล้อมมาถ่ายรูป ว่ามีการล้างถนนบริเวณทางเข้าออกเพียงเท่านั้น

แต่ในความเป็นจริง   การตั้งดำเนินกิจการโรงงานผสมปูนซีเมนต์ดังกล่าว ผิดต่อกฎหมาย และทางสำนักงานเขตลาดกระบังก็เคยชี้แจงเอง ว่าได้ออกหนังสือเตือนให้รื้อถอน และไม่สามารถต่อใบอนุญาตให้กิจการดังกล่าวดำเนินการต่อไปได้

ซึ่งจนแล้วจนรอด  ณ ปัจจุบันนี้ โรงงานดังกล่าวก็ยังดำเนินกิจการ และสร้างปัญหาอย่างต่อเนื่อง  ประชาชนผู้รับผลกระทบ จึงคาดหวังว่าทางกรุงเทพมหานคร จะลงมากำชับและกำกับดูแลแก้ไขปัญหานี้ให้แก่ประชาชน เพื่อยุติปัญหาความเดือดร้อนในเร็ววันนี้